Иван Вазов
Иска ми се…

chitanka.info

Иска ми се да отида

горе на балкана;

да достигна до върха му

и там да застана.

Да погледам от високо

наш’та земя мила —

тази земя, която е

всички ни родила.

Тези хубави балкани

и гори зелени;

тези ниви преорани,

със пот напоени.

Иска ми се с очите си

всичко да обгърна —

ако може, България

цяла да прегърна.

Издание:

Иван Вазов. Синият синчец

Редактор: Методи Бежански

Художник: Мира Йовчева

Издателство „Народна младеж“, София, 1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.